polyglot-tagger/wikipedia-language-snippets-filtered huggingface dataset:
கருணாகரன் குடும்பத்தார் குறைந்தது மூன்று தலைமுறைகளாக நுண்கலை மற்றும் கலைப்பொருட்களைச் சேகரித்து வந்துள்ளனர். இவ்வாறாக சேகரிக்கப்பட்ட இந்த கலைப்பொருள்கள் அவர்களுடைய தனிப்பட்ட இடத்தில் சிறப்பாகப் பராமரிக்கப்பட்டது. இருப்பினும், ரேவி கருணாகரனின் மறைவுக்குப் பிறகு, அவருடைய மனைவியான பெட்டி கரண் இந்த கலைத் தொகுப்புகளை பொதுமக்களின் பார்வைக்கு காட்சிப்படுத்த விரும்பினார். இவ்வாறு செய்வது தன்னுடைய மிகவும் அன்பான கணவர் மற்றும் அன்பான தந்தைக்குச் செலுத்துகின்ற நினைவாக அவர் கருதினார். எர்ணாகுளத்தைச் சேர்ந்த கட்டிடக் கலைஞரான லலிச்சன் சக்கரியா என்பவர் பெட்டி கரண் அருங்காட்சியகத்தை வடிவமைக்க பெரும் உதவியைச் செய்தார். இந்த அருங்காட்சியகம் 22 நவம்பர் 2006 ஆம் நாளன்று மேகாலயாவின் முன்னாள் கவர்னர் ஸ்ரீ எம்.எம். ஜேக்கப்அவர்களால் திறந்து வைக்கப்பட்டது.
ரேவி கருணாகரன் கேரளாவின் நவீனமயமாக்கப்பட்ட கயிறுத் தொழிலின் சிற்பியாகக் கருதப்படுபவர் ஆவார். 2003 ஆம் ஆண்டில் அவர் இறந்த பிறகு, அவரது மனைவி பெட்டி கரண் அவரை நினைவுகூறும் விதமாக இந்த அருங்காட்சியகத்தைக் கட்டினார். இந்த அருங்காட்சியகத்தில் காட்சிப்படுத்தப்பட்ட பொருள்கள் அவரது குடும்பத்தினரால் மூன்று தலைமுறைகளாக சேகரிக்கப்பட்ட கலைப் பொருள்கள் ஆகும். மேலும் இந்த அருங்காட்சியகத்தில் உலகின் பல பகுதிகளிலிருந்தும் கொண்டு வரப்பட்ட கலைப் பொருள்கள் காட்சிக்கு வைக்கப்பட்டுள்ளன.
2003 ஆம் ஆண்டில், பெட்டி கரண் தனது கணவரின் நினைவாக ஆலப்புழாவில் ரேவி கருணாகரண் நினைவு அருங்காட்சியகத்தை கட்டினார். இது தற்போது புகழ்பெற்ற, தனியாருக்குச் சொந்தமான அருங்காட்சியகம் என்ற பெயரைப் பெற்றுத் திகழ்கிறது. இது உலகின் மிகப் பெரிய தனியார் சேகரிப்புகளில் ஒன்றான ஸ்வரோவ்ஸ்கி படிகங்களைக் கொண்டு அமைந்துள்ளது. மேலும் இங்கு பீங்கான், ஜேட், தந்தம் மற்றும் கேரள கலைப்பொருட்கள், தளவாடங்கள் மற்றும் தஞ்சை ஓவியங்கள் ஆகியவை காட்சிக்கு வைக்கப்பட்டுள்ளன.
ரேவி கருணாகரன் நினைவு அருங்காட்சியகம் இந்தியாவில் கேரள மாநிலத்தில் ஆலப்புழை என்னுமிடத்தில் அமைந்துள்ள ஒரு தனியாருக்கு சொந்தமான அருங்காட்சியகம் ஆகும். இந்த அருங்காட்சியகத்தில் அலங்கார கலைப்பொருள்கள், மற்றும் ஸ்வரோவ்ஸ்கி படிகங்கள், தந்தங்கள் உள்ளிட்ட தனியார் சேகரிப்புகள் காட்சிக்கு வைக்கப்பட்டுள்ளன.
இலங்கையின் முன்னாள் அதிபர் சந்திரிகா குமரதுங்க உட்பட பலர் இந்த அருங்காட்சியகத்தை தாஜ்மஹாலுடன் ஒப்பிட்டுப் பாராட்டியுள்ளனர். ஏனெனில் இரு சின்னங்களும் அன்பின் அடையாளமாக அமைந்த நினைவுச்சின்னங்களாகக் கருதப்படுகின்றன.
ஸ்காகெராக் சராசரியாக 30 செய்முறை அலகு உவர்ப்புத் தன்மை அலகுகளைக் கொண்டுள்ளது. இது மிகவும் குறைவாகவானது உவர் நீருடன் நெருக்கமாக உள்ளது, ஆனால் மற்ற கடலோர நீர்நிலைகளுடன் ஒப்பிடத்தக்கது. இந்த நீரிணையில் உயிர்த்திரளுக்கு கிடைக்கக்கூடிய பகுதி சுமார் மற்றும் சுவீடன் மற்றும் டென்மார்க்கில் ஆழமற்ற மணல் மற்றும் கற்கள் நிறைந்த பவளப் படிப்பாறைகள் முதல் நோர்வே கடற்பாதை ஆழம் வரை பலவகையான வாழ்விடங்களை உள்ளடக்கியதாக உள்ளது.
ஸ்காகெராக் , சுவீடிய மொழி : ) என்பது ஒரு நீரிணை ஆகும். இது நோர்வேயின் தென்கிழக்கு கடற்கரை, சுவீடனின் மேற்கு கடற்கரை மற்றும் டென்மார்க்கின் ஜட்லாண்ட் தீபகற்பம் ஆகியவற்றுக்கு இடையே உள்ள ஒரு நீரிணை ஆகும். இது வடகடல் மற்றும் கட்டேகாட் நீர்சந்தி ஆகியவற்றை இணைத்து, பால்டிக் கடல் உருவாக வழிவகுக்கிறது.
ஸ்காகெராக் உலகின் பரபரப்பான கப்பல் வழித்தடங்களைக் கொண்டுள்ளது. இப்பகுதியியல் உலகின் ஒவ்வொரு மூலையிலிருந்தும் கப்பல்கள் சென்று வருகின்றன. இது தீவிர மீன்பிடித் தொழிலுக்கும் சாதகமாக உள்ளது. மனிதர்களின் நேரடி நடவடிக்கைகளால் சுற்றுச்சூழல் பாதிக்கப்பட்டு இதனால் மனிதர்களும் பாதிக்கப்படுகின்றனர். ஸ்காகெராக் பிராந்தியத்தில் ஒசுலோ மட்டுமே பெரிய நகரமாக உள்ளது.
ஸ்காகெராக் நீளமும் மற்றும் அகலமும் கொண்டது. இது நோர்வே கடற்கரையைக்கு மேலே ஆழமாகி, நோர்வே கடற்பாதையில் 700 மீட்டருக்கு மேல் ஆழாமாக உள்ளது. ஸ்காகெராக் நீரிணைப் பகுதியியல் உள்ள சில துறைமுகங்களானவை நோர்வேயில் ஒசுலோ மற்றும் கிறிஸ்டியன்ஸாண்ட் மற்றும் சுவீடனில் உள்ள உதேவல்லா, லைசெக்கில் மற்றும் ஸ்ட்ராம்ஸ்டாட் போன்றவை ஆகும்.
ஸ்காகெராக்கின் பொருள் பெரும்பாலும் ஸ்காகன் கடற்பாதை / நீரிணை என்பதை ஒத்ததாகும். ஸ்கேகன் என்பது டென்மார்க்கின் வடக்கு கேப் க்கு அருகிலுள்ள ஒரு நகரம் ஆகும். ராக் என்றால் 'நேரான நீர்வழி ' .
மும்தாஜ், 2012 ஆம் ஆண்டில், மகளிர் மருத்துவம் குறித்த கட்டுரைகளின் தொகுப்பை மாத்ரகம் என்ற தலைப்பில் வெளியிட்டார். டாக்டர் தைவமல்லா என்ற தலைப்பில், மருத்துவராக இருந்த அவரது நினைவுக் குறிப்புகளின் தொகுப்பையும் இவர் வெளியிட்டுள்ளார். மேலும், இவர் பல்வேறு பத்திரிகைகளில் கட்டுரைகளை எழுதும் குறிப்பிடத்தக்க கட்டுரையாளர் ஆவார்.
கதீஜா மும்தாஜ் , இந்தியாவின் கேரள மாநிலத்தைச் சேர்ந்த மலையாள எழுத்தாளர் ஆவார். அவர் தொழில் ரீதியாக ஒரு மருத்துவராவார். இவர், 2010 ஆம் ஆண்டில் கேரள சாகித்ய அகாதமி விருதை வென்ற, இவரது இரண்டாவது புதினமான பார்சாவுக்காக கேரள இலக்கிய வட்டாரங்களில் மிகவும் பிரபலமானவராக அறியப்படுகிறார்.
குளம்பிகள் தரையில் வாழ்வன, பெரும்பாலும் பெரிய உடலுள்ள பயிருண்ணும் பாலூட்டிகள், பயிர் பச்சைகளை உண்டு வாழ்பவையாதலாலும், புலாலுண் விலங்குகளை எதிர்த்துத் தம்மைக் காத்துக்கொள்ளத்தக்க அமைப்பில்லாதவையாதலாலும், அவ்வாழ்க்கைப் பண்புகளுக்கேற்ப இவற்றில் காணும் தகவமைப்புக்கள் மூன்று முக்கிய வழிகளில் சென்றிருக்கின்றன.
கால்கள் நீளமாகிக்கொண்டும், விரல்கள் எண்ணிக்கையில் குறைந்துகொண்டும், பாதங்கள் முழுவதும் அதாவது முன்காலில் மணிக்கட்டு, உள்ளங்கை, விரல்கள் ஆகிய மூன்றும், பின்காலில் குதிக்கால், உள்ளங்கால், விரல்கள் ஆகிய மூன்றும் நிலத்தில் தோயாமல் பாதத்தின் பின்னடி வரவர மேலே தூக்கிக் கொண்டும், கால்கள் உள்வெளிப் பக்கங்களுக்குச் சுழன்று செல்லாமல் முன்பின்னாக மட்டுமே செல்லும் ஊசலியக்கம் மட்டும் அமையப்பெற்றும் வந்திருக்கின்றன. இவையெல்லாம் விரைவாகச் செல்வதற்கு ஏற்ற தகவமைப்புக்கள்.
கடைவாய்ப்பற்கள் அரை வைப்பற்களாகப் பெரியனவாகவும், சதுரவடிவினவாகவும், முகடுகளும் வரம்புகளுமுள்ள மேற்பரப்பினவாகவும் அமைந்து வருகின்றன. உணவை மெல்லும்போது கீழ்த்தாடை பக்கவாட்டில் அசையக்கூடியதாகத்தாடை மூட்டு அமைந்து வருகிறது. இவையெல்லாம் தழையையும் கடினமான சிலிக்கா மிக்குள்ள புல்லையும் மேய்வதற்கு ஏற்ற தகவமைப்புக்கள்,
முன்காலைப் பலவாறு இயக்குவதற்கு உதவும் தோள் வளையத்தைச் சேர்ந்த காறை எலும்பு அவ்வாறு இயங்காத முன்காலுள்ள இவற்றிற்கு வேண்டாமையின் அவ்வெலும்பு இவற்றில் வளராமல் மறைந்துவிடுதல்.
இரட்டைக் குளம்பிகள் என்பது பன்றி, ஒட்டகம், குறும்பன்றி, அசைபோடு விலங்குகள் ஆகியவை அடங்கிய வரிசை. இவ்விலங்கு களில் கால்களின் மூன்றாம் நான்காம் விரல்கள் இரண்டும் சமமாக வளர்ந்திருக்கும். காலின் சமச்சீர்த்தளம் அவ்விரண்டு விரல்களுக்கும் இடையிற் செல்லும். முன் கடைவாய்ப்பற்களும் கடைவாய்ப்பற்களும் சாதாரணமாக வேறுபட்டிருக்கும். ஆனால் அவை மொட்டையான அல்லது கூர்மையான பல முகடுகள் உள்ள கூழை முகட்டுப்பற்கள் அல்லது வளைவான முகடுகளுள்ள பிறைமுகட்டுப்பற்கள் , மார்பிலும் இடுப்பிலும் சேர்ந்து பத்தொன்பது முள் ளெலும்புகளுள்ளவை, இரைப்பையானது சிக்கலான மூன்று அல்லது நான்கு அறைகளாகப் பிரிந்த அமைப் புள்ளது. சீக்கம் என்னும் பெருங்குடல்வாய் வளர்ச்சி சிறிதாக இருக்கும். பால் சுரக்கும் தனங்கள் சிலவே தொடையிடுக்கில் மடியாக இருக் கும் அல்லது பலவாகி வயிறு நெடுக இருக்கும். தலையின் நெற்றியெலும்புகளிலிருந்து எலும்பு வளர்ச்சிகள் சாதாரணமாக வளர்ந்திருக்கும்.
குளம்புள்ள விலங்குகள், அங்குலேட்டா குளம்புள்ள விலங்கினமான இவை, பாலூட்டி விலங்குகளிலே குதிரைச் சாதியைச் சேர்ந்த இனங்களாகிய குதிரை, கழுதை, வரிக்குதிரை ஆகியவையும், டாப்பிர் என்னும் நீர் யானையும், காண்டாமிருகமும் ஆகிய ஒற்றைக் குளம்புள்ள பாலூட்டிகளும் ஹிப்போப்பாட்டமஸ் என்னும் நீர்க் குதிரையும், பன்றியும், பெக்காரி என்னும் பன்றி போன்ற அமெரிக்க விலங்கும், ஒட்டகமும், லாமாவும், குறும்பன்றியும், மானும், ஒட்டகச் சிவிங்கியும், ஆடும், மாடும் ஆகிய இரட்டைக் குளம்புள்ள பாலூட்டிகளும் அடங்கும். முன்பு யானை, ஹைராக்ஸ் என்னும் பிராணிகளையும் அங்குலேட்டா என்றே சேர்த்திருந்தனர். இவற்றிலே விரல் நுனி முழுவதையும் மூடிக்கொண்டிருக்கும் மெய்யான குளம்பு இருப்பதில்லை. விரலின் மேற்புறத்தில் காணும் அகன்ற நகம்போன்ற உறுப்பே இருக்கிறது.
சூயடீ பன்றி கிழக்கு அர்த்தகோளத்துக்குரியவை. முன் முகம் அசையக்கூடியது. மூக்குத் தொளைகள் முகத்தின் முனையில் இருக்கும். கால்கள் மெல்லியவை, நான்கு விரல்கள் நன்றாக வளர்ந்திருக்கும்; எனினும் இரண்டாம் ஐந்தாம் விரல்கள் நடக்கும்போது நிலத்தில் படிவதில்லை. முன்பற்களுக்கு வேர் உண்டு. மேல்தாடையிலுள்ள கோரப்பல் பக்கம் நோக்கியாவது மேல்னோக்கியாவது வளைந்து வளரும். இரைப்பை எளிதானதே எனினும் அதன் இதய பாகம் ஒரு பைபோலச் சிறு பைகளுடன் அமைந்திருக்கும். சீக்கம் உண்டு. சூஸ் பாபிரூசா, பாக்கோக் கீரஸ் என்பவை முக்கிய சாதிகள்.
ஹிப்போப்பாட்டமஸ் என்னும் நீர்க் குதிரை மிகப் பெரிய ஆப்பிரிக்க விலங்கு. பகலில் ஆற்றிலும் ஏரியிலும் நீரில் நீந்தியும் அழுந்தியும் பெரும்பாலும் மறைந்து வாழும். இரவில் நிலத்தின்மேல் வந்து புல்லும் தழையும் மேயும், தோல் மிகத் தடித்தது. மயிர் மிகக் கொஞ்சமே. முன்முகம், தலை, கழுத்து, வால் ஆகியவற்றில் மட்டும் உண்டு. ஒவ்வொரு காலிலும் நான்கு விரல்கள் உண்டு. அவை நாலும் நிலத்தைத் தொடும். முன்பற்களுக்கு வேர் இல்லை. அவை வளர்ந்து கொண்டே இருக்கும். வளைவான பெரிய கோரப்பற்களும் அப்படியே, இரைப்பையில் மூன்று அறைகள் உண்டு, சீக்கம் இல்லை.
அங்குலேட்டா என்னும் பெருங்கூட்டத்திலே பழைய புவியியற்காலங்களிலே வாழ்ந்த பலவகை உயிர்களும் சேரும். இப்போதுள்ளவையும் இல்லாதவையுமான இந்த உயிர்வகைகளெல்லாம் நெருங்கிய உறவுடைய பிராணிகளல்ல, பல்வேறு வரிசைகளாக பாகுபடுத்துவதற்கு உரியவை. ஏறக்குறைய ஒரே வகையான வாழ்க்கைப் பழக்கம் உள்ள இவ்விலங்குகள் எல்லாம் ஒன்றையொன்று பெரிதும் ஒத்திருக்கும் வகையில் உறுப்பமைப்பிலும் மாறுபாடடைந்து வந்திருக்கின்றன. இது உறுப்பு ஒருங்கமைப்பு என்னும் நிகழ்ச்சியாகும்.
ஒற்றைக்குளம்பிகள் என்பது டாப்பிர், காண்டாமிருகம், குதிரைகள் ஆகியவை அடங்கிய வரிசை. இவ்விலங்குகளில் மூன்றாம் விரலே பாதத்தின் நடுவில் அமைந்திருக்கும். அதுவே மிகப் பெரியது. காலின் சமச்சீர்த்தளம் அதன் நடுவே செல்லும். அதாவது அந்த நடுக்கோடு மூன்றாம் விரலை இரண்டு சமபாகங்களாக நீளவாட்டில் பகுக்கும், முன் கடைவாய்ப் பற்கள் கடைவாய்ப் பற்களையே ஒத்திருக்கும். அவற்றிலெல்லாம் முகடுகள் வரம்பு வரம்பாக அமைந்திருக்கும். அதனால் அவை வரப்பு முகட்டுப் பற்கள் எனப்படும்.
துணைவரிசை தைலோப்போடா, ஒட்டகக் குடும்பம் அடங்கியது, கிழக்கர்த்தகோளத்தில் ஒட்டகங்களும், அமெரிக்காவில் லாமாக்களும் உண்டு. கால்கள் நீண்டவை. விரல்களின் முனைகளில் குளம்பு முற்றிலும் மூடியிராது. குறைவாக இருக்கும். இவ்விலங்குகள் விரல்களின் நடு எலும்புகளைச் சூழ்ந்துள்ள தோல்மெத்தையை ஊன்றி நடக்கும். தொடையெலும்பு மிக நீண்டு நேராக இருக்கும். முழங்கால் மிகத் தாழ்ந்திருக்கும், இரைப்பை மிகச் சிக்கலானது. ரூமென் என்னும் முதற்
இந்த அங்குலேட்டாக் கூட்டங்களெல்லாம், வெவ்வேறு தனித்த வரிசைகளாக வைத்தெண்ணத்தக்கவை. மெய்யான குளம்புகளுள்ள குதிரையும் மாடும்கூடப் பாலூட்டி அடிக்கிளையிலிருந்தே வேறு வேறு கிளைகளாகத் தோன்றி வந்துள்ளன. பசுவானது, குதிரைக்கு எவ்வளவு நெருங்கியுள்ளதோ, அவ்வளவே புலிக்கும் நெருங்கியுள்ள தென்க. பசு, குதிரை ஆகிய இவ்விரண்டு விலங்குகளாலும் குறிக்கப்பெறும் இரண்டு குளம்பி வரிசைகளுள்ளும் உள்ள வேறுபாடுகளாவன
மேலும் இவற்றின் சிகரம் மிக உயரமாகவும், சிகரமும் வேரும் சேருமிடமாகிய கழுத்து, பற்குழிக்குள்ளே ஆழ்ந்துமிருக்கும். ஆதலால் இது ஆழ்பல் எனப்படும். மார்பிலும் இடுப்பிலும் சேர்ந்து இருபத்து மூன்று முள்ளெலும்புகள் இருக்கும். இரைப்பை எளிதான அமைப்புள்ளது. ஒரே அறையுள்ளது, சீக்கம் பெரியது. பித்தப்பை இருப்பதில்லை. தனங்கள் தொடையிடுக்கில் இருக்கும். நெற்றியெலும்புகளில் வளர்ச்சிகள் இருப்பதில்லை.
இவ்விரண்டு வரிசைகளிலும் காணும் ஒற்றுமைகளில் சில வருமாறு: இவையெல்லாம் தரையில் வாழ்வன. முழு அடியும் நிலத்தில் பொருந்தாதவை. விரல்களைக் குளம்பு மூடியிருக்கும். வேலை செய்யக்கூடியனவான விரல்கள் நாலுக்கு மேல் ஒரு காலில் என்றும் இருப்பதில்லை. இக்காலத்து விலங்குகளில் முழுமுதிர்ச்சியுள்ளவையில் காறையெலும்பு இருப்பதில்லை. மூளையில் மடிப்புக்கள் நன்றாக உண்டாகியிருக்கும்.
ஹிப்போப்பாட்டமஸ், பன்றி, பெக்காரி ஆகியவை அடங்கியது. மூன்றாம் நான்காம் விரல்களுக்குரிய உள்ளங்கை, உள்ளங்கால் எலும்புகள் முற்றிலும் நன்றாகச் சேரவில்லை. பெருங்குழாய் எலும்பாக அவை இன்னும் ஆகவில்லை.
ஆர்ட்டியோடாக்ட்டிலா வரிசையில் சூயினா,தைலோப் போடா, திராகுலினா, பெக்கோரா என்று நான்கு துணை வரிசைகள் உண்டு. இவை நான்கையும் இணைக்கும் அமைப்புக்களுள்ள பாசில் விலங்குகள் உண்டு.
அமெரிக்காவில் வாழும் பெக்காரி என்னும் சிறு விலங்குகள் பன்றிபோன்றவை, முன்காலில் நான்கு விரலும் பின்காலில் மூன்று விரலும் உள்ளவை, இரைப்பை சிக்கலானது.
மில்லர் மேற்கு மெல்போர்ன் புறநகர்ப் பகுதியான சன்ஷைனில் 28 நவம்பர் 1919 இல் பிறந்தார், இவரின் தாய் லெஸ்லி மற்றும் தந்தை எடித் மில்லர் ஆவர். இவர்து பெற்றோர்களின் நான்கு குழந்தைகளில் மில்லர் இளையவர் ஆவார். ஆஸ்திரேலிய முன்னோடி ஏவியேட்டர் சகோதரர்களான கீத் மற்றும் ரோஸ் ஸ்மித் ஆகியோரின் பெயரால் இவருக்கு இந்தப் பெயர் வைத்தனர். இங்கிலாந்திலிருந்து ஆஸ்திரேலியாவுக்கு விமானத்தில் சென்று கொண்டிருக்கும் போது இவர் பிறந்தார் . இவர்களின் தந்தை ஒரு வெற்றிகரமான உள்ளூர் துடுப்பாட்ட வீரராக இருந்தார். மேலும் சிறுவர்களுக்கு ஒரு மரபார்ந்த நுட்பத்துடன் விளையாடக் கற்றுக் கொடுத்தார். ஏழு வயதில், மில்லரின் குடும்பம் மெல்போர்னின் தென்கிழக்கில் எல்ஸ்டர்ன்விக் நகருக்கு குடிபெயர்ந்தது.
கீத் ரோஸ் மில்லர் ஓர் முன்னாள் ஆத்திரேலிய தேர்வுத் துடுப்பாட்ட வீரர் மற்றும் இரண்டாம் உலகப் போரின் போது ராயல் ஆஸ்திரேலிய விமானப்படை விமானி ஆவார். மில்லர் ஆஸ்திரேலியாவின் பன்முகவீரர்களில்ஒருவராக பரவலாகக் கருதப்படுகிறார். இவரது திறன் மற்றும் நல்ல தோற்றம் காரணமாக இவர் ரசிகர்களுக்கு மிகவும் பிடித்தவராக இருந்தார். ஆங்கில பத்திரிகையாளர் இயன் வூல்ட்ரிட்ஜ் மில்லரை துடுப்பாட்டத்தின் "தங்கப் பையன்" என்று அழைத்தார், இதனால் இவருக்கு " நுகெட் " என்று புனைபெயர் வந்தது.
துடுப்பாட்டத்தில் இருந்து விலகிய பின்னர் மில்லர் ஒரு வெற்றிகரமான ஆஸ்திரேலிய கால்பந்து வீரராகவும் இருந்தார் . செயின்ட் கில்டாவுக்காக விளையாடிய இவர் விக்டோரியன் மாநில அணியை பிரதிநிதித்துவப்படுத்த தேர்வு செய்யப்பட்டார். இவர் செயின்ட் கில்டாவுக்காக 50 ஆட்டங்களில் விளையாடினார். அந்த அணிக்காக இவர் 1941 ஆம் ஆண்டில் வடக்கு மெல்போர்னுக்கு எதிரான ஒரு ஆட்டத்தில் எட்டு கோல்களை உதைத்தார்.
1956 ஆம் ஆண்டில் தேர்வுத் துடுப்பாட்டத்தில் இருந்து ஓய்வு பெற்ற நேரத்தில், இன்வின்சிபில்ஸின் உறுப்பினராக இருந்தார்.ஓய்வு பெறும் போது பன்முகவீரர்களில் சிறந்த புள்ளிவிவரத்தினைக் கொண்டிருந்தார். இவர் பெரும்பாலும் துவக்க வீரரக அதிக அளவில் மட்டையாடினார். சில நேரங்களில் மூன்றாம் இடத்தில் விளையாடினார்.சிறந்த களத் தடுப்பு வீரராகவும் இவர் இருந்தார்.
ஓர் அலகுக் கூட்டிற்குள் உள்ள அலுமினியம் காலியம் இண்டியம் பாசுப்பைடின் கட்டமைப்பு துத்தநாக பிளெண்ட்டு கட்டமைப்பு எனப்படுகிறது. எதிர்மின் அயனிகளாலான முக மைய்ய கன சதுரக் கட்டமைப்பு அடிப்படையில் துத்தநாக பிளெண்ட்டு/ சிபேலரைட்டு கட்டமைப்பு உருவாகிறது. இதில் நான்கு சமச்சீரற்ற அலகுகள் ஓர் அலகு கூட்டிற்குள் உள்ளன. நான்முகியின் துளைகளில் ஒரு பாதியை ஆக்கிரமித்துள்ள எதிர்மின் அயனிகள் மற்றும் நேர்மின் அயனிகளின் முக மைய கனசதுரத்தின் அணிவகுப்பு வரிசையாக இது கருதப்படுகிறது. இதன் ஒவ்வோர் அயனியும் 4-ஒருங்கிணைப்பு மற்றும் உட்புற நான்முகி வடிவவியலைக் கொண்டுள்ளன. துத்தநாக கலப்பு அதன் சொந்த எதிர்வகையாகும். அலகுக்கூட்டிலுள்ள எதிர்மின் அயனி மற்றும் நேர்மின் அயனியின் நிலைகளை நம்மால் மாற்றவியலும். உண்மையில் துத்தநாகம் மற்றும் கந்தகம் இரண்டையும் கார்பனால் மாற்றுவது வைரத்தின் கட்டமைப்பை அளிக்கிறது!
காலியம் ஆர்சனைடு அல்லது காலியம் பாசுப்பைடின் மீது நல்ல குவாண்டம் கட்டமைப்பை உருவாக்கும் பொருட்டு அலுமினியம் காலியம் இண்டியம் பாசுப்பைடு அடுக்டு பெரும்பாலும் புதிய பல்லினப்படிகவளர்ச்சி மூலம் வளர்க்கப்படுகிறது.
பல்லினப்படிகவளர்ச்சி என்பது ஒன்றிலிருந்து மற்றொன்று வேறுபட்ட பொருட்களிலிருந்து உருவாக்கப்படும் ஒரு வகையான படிக வளர்ச்சி முறையாகும். பல்லினப்படிக வளர்ச்சி முறையில் படிக அடிமூலக்கூறு தளத்தின் மீது அல்லது வேறுபட்ட பொருளினாலான தளத்தின் மீது ஒரு படிகப்படலம் வளர்கிறது.
இந்த தொழில்நுட்பம் பெரும்பாலும் ஒற்றை படிகங்களால் ஒற்றை பரிமாண பார்வை பெற முடியாத பொருட்களின் படிக படங்களை வளர்க்க பயன்படுகிறது.
அலுமினியம் காலியம் இண்டியம் பாசுப்பைடு ஒரு குறைக்கடத்தியாகும். இதனுடைய இணைதிறன் பட்டை முழுமையாக நிறைவு பெற்றுள்ளது என்பது இதன் பொருளாகும். கட்புலனாகும் ஒளியை உமிழ இணைதிறன் பட்டைக்கும் கடத்தல் பட்டைக்கும் இடையிலான ஆற்றல் இடைவெளியின் எலக்ட்ரான் வோல்ட்டு மிகவும் குறைவாக இருந்தால் கூட போதுமானதாகும். அலுமினியம் காலியம் இண்டியம் பாசுப்பைடு குறைகடத்தியின் ஆற்றல் இடைவெளி 1.81 எலக்ட்ரான் வோல்ட்டு முதல் 2 எலக்ட்ரான் வோல்ட்டு ஆகும். சிவப்பு, ஆரஞ்சு அல்லது மஞ்சள் ஒளியை ஒத்திருக்கிறது. எனவேதான் அலுமினியம் காலியம் இண்டியம் பாசுப்பைடினால் தயாரிக்கப்படும் ஒளி உமிழும் டையோடுகள் இந்த வண்ணங்களில் உள்ளன.
அலுமினியம் காலியம் இண்டியம் பாசுப்பைடு என்பது என்ற மூலக்கூற்று வாய்ப்பாட்டால் விவரிக்கப்படும் ஒரு குறைக்கடத்தி சேர்மமாகும். , , போன்ற பல வாய்ப்பாடுகளும் இக்குறைக்கடத்தியை குறிப்பிட பயன்படுத்தப்படுகின்றன. பல்-சந்தி சூரிய மின்கலன் மற்றும் ஒளி மின்னணு சாதன்ங்களின் வளர்ச்சிக்கு தொடக்கத்தில் பாதை அமைத்துக் கொடுத்தது இக்குறைக்கடத்திச் சேர்மம் என்று கூறலாம். ஆழமான புற ஊதா முதல் அகச்சிவப்பு வரை நேரடி ஆற்றல் இடைவெளியை இது பரப்புகிறது .
திறனுள்ள சூரிய மின்கலங்கள். ஐந்து சந்தி கட்டமைப்பில், அதிக அலுமினிய உள்ளடக்கம் கொண்ட அலுமினிய காலியம் இண்டியம் பாசுப்பைட்டைப் பயன்படுத்துவது, 40% க்கும் மேலான செயல்திறன் கொண்ட மின்கலங்களுக்கு வழிவகுக்கும் .
பல்கட்டமைப்பு ஒளி உமிழ்வை உருவாக்கும் உயர் பிரகாசமுள்ள சிவப்பு ஆரஞ்சு, பச்சை, மஞ்சள் நிற ஒளி-உமிழும் இருமுனையம் எனப்படும் டையோடுகளை பேரளவில் உற்பத்தி செய்ய அலுமினியம் காலியம் இண்டியம் பாசுபைடு இக்குறைக்கடத்திப் பொருள் பயன்படுத்தப்படுகிறது. இருமுனைய சீரொளி உருவாக்கத்திலும் இக்குறைக்கடத்திப் பொருள் பயன்படுகிறது.
உள்ளூர் அதிகார பிரிவின் ஆதரவாளர்கள் இது சமய சார்பற்ற அரசியலாக அதிகார பரவலாக்கம், பாலினச் சமனிலை, சுற்றுச்சூழல் பேண்தகுநிலை, மத, கலாச்சார மற்றும் அரசியல் பன்முகத்தன்மை ஆகியவற்றை ஊக்குவிக்கும் ஒரு சுதந்திரமான சோசலிச சித்தாந்தத்தின் அடிப்படையில் நேரடி மக்களாட்சி விருப்பங்களைக் கொண்டதாகவும், இந்த மதிப்பஈடுகள் அதன் அரசியலமைப்பு, சமூகம் மற்றும் அரசியலில் பிரதிபலிக்கப்படுவதாகவும் கூறுகின்றனர். இது முழு சுதந்திரத்திற்கும் பதிலாக ஒட்டுமொத்த கூட்டாட்சி சிரியாவிற்கும் ஒரு முன்மாதிரியாக இருப்பதாகக் கூறுகின்றனர். தன்னாட்சி பிராந்தியத்திற்கு எதிரான விமர்சனங்களில் சர்வாதிகாரவாதம், குர்திமயமாக்கல், விமர்சிக்கும் ஊடகவியலாளர்கள் மீதான தடை, மற்றும் குர்திசுத்தான் தொழிலாளர் கட்சியின் செல்வாக்கு ஆகியவை அடங்கும்.
வடக்கு மற்றும் கிழக்கு சிரியாவின் தன்னாட்சி நிர்வாகம் , மேலும் இது வடக்கு சிரியா ஜனநாயக கூட்டமைப்பின் முன்னாள் பெயரான ரோஜாவா, என்றும் அறியப்படுவது, ரோஜாவா என்பது வடகிழக்கு சிரியாவில் உள்ள ஒரு நடைமுறைப்படியான தன்னாட்சி பகுதி ஆகும். இது அஃப்ரின், ஜசிரா, யூப்ரடீஸ், அல்-றக்கா, தப்கா, மன்பீஜ் மற்றும் டீர் ஈஸ்-சோர் ஆகிய பகுதிகளில் சுயராட்சித் துணைப் பகுதிகளைக் கொண்டுள்ளது. தற்போதைய ரோஜாவா பகுதியின் மோதல் மற்றும் பரந்த அளவிலான சிரிய உள்நாட்டுப் போரின் பின்னணியில் இந்த பிராந்தியமானது அதன் நடப்பு சுயாட்சியை 2012 இல் பெற்றது. இந்த மோதல்களில் அதன் உத்தியோகபூர்வ இராணுவப் படையான சிரிய ஜனநாயகப் படைகள் பங்கேற்றன.
சில வெளிநாட்டு உறவுகளை கவனத்தைப் பெற்ற அதே வேளையில், இப்பகுதி சிரியாவின் அரசாங்கமோ அல்லது எந்தவொரு சர்வதேச அரசோ அல்லது அமைப்போ தன்னாட்சி பெற்றதாக அதிகாரப்பூர்வமாக அங்கீகரிக்கவிலை. வடகிழக்கு சிரியா பகுதியில் குர்து மக்கள், அராபியர் மற்றும் அசிரிய மக்கள் என பல இனக் குழுவினர் கணிசமான அளவில் தாயகமாக கொண்டு வாழுகின்றனர். இவர்களுடன் சிறிய அளவிலான மக்கள்தொகையில் டர்க்மென் மக்கள், ஆர்மேனியர்கள் மற்றும் சர்க்காசியர்கள் வாழ்கின்றனர்.
2016 முதல், துருக்கிய மற்றும் துருக்கிய ஆதரவுடைய சிரிய கிளர்ச்சிப் படைகள் எஸ்.டி.எஃப்-க்கு எதிரான தொடர்ச்சியான இராணுவ நடவடிக்கைகளின் மூலம் ரோஜாவாவின் சில பகுதிகளை கைப்பற்றியுள்ளன.
சுமார் 700 யானைகள் மக்கள் மற்றும் கோயில்களுக்கு சொந்தமானவை. இந்த யானைகள் 10,000 க்கும் மேற்பட்ட திருவிழாக்கள் மற்றும் ஊர்வலங்களுக்கு வாடகைக்கு விடப்படுகின்றன. இதில் ஒரு யானை அவைகளின் நிலைக்கு ஏற்ப ஒரு நாளைக்கு 5000 டாலர் வரை வருவாய் ஈட்டக்கூடும். இந்த விலங்குகள் நீண்ட மற்றும் சத்தமான ஊர்வலங்களை சகித்துக்கொள்ள வேண்டும். உரத்த பட்டாசுகள், தீப்பிழம்புகளுக்கு அருகில் நிற்க வேண்டும். திறந்தவெளி வாகனங்களில் நீண்ட தூரம் பயணிக்க வேண்டும். எரிச்சலூட்டும் வெயிலில் தார் சாலைகளில் மணிக்கணக்கில் நடக்க வேண்டும். மதம் மற்றும் சுற்றுலா மேம்பாட்டினை காரணம் காட்டி சில சமயங்களில் உணவு, தண்ணீர் மற்றும் தூக்கம் கூட மறுக்கப்படுகின்றன. அவைகள் பெரும்பாலும் பாகன்களின் குடிபோதையால் மிருகத்தனமாக துஷ்பிரயோகம் செய்யப்படுகின்றன. சுமார் பாதியளவு பாகன்களில் குடிப்பழக்கம் இருப்பதாக கண்டறியப்பட்டுள்ளது. வழிபாட்டுத் தலங்கள் பல்வேறு வருடாந்திர பண்டிகைகளைக் கொண்டாடும் போது கேரளாவில் சிறைபிடிக்கப்பட்ட யானைகளுக்கு ஜனவரி முதல் ஏப்ரல் வரை மிக மோசமான மாதங்களாக உள்ளன.
கேரளாவின் திருச்சூர் மாவட்டத்திலுள்ள பிரபலமான குடும்பங்களில் ஒன்றான வெங்கிடாத்ரி குடும்பம் மூன்று தலைமுறைகளாக ஆபரணங்களை உருவாக்கியுள்ளது. குறிப்பாக இந்து கோவிலை மையமாகக் கொண்ட திருவிழாக்களில் மிகவும் பிரபலமான புகழ்பெற்ற திருச்சூர் பூரம் போன்றவை. அவர்கள் தங்கமுலாம் பூசப்பட்ட அலங்காரங்கள், குடைகள், ஆலவட்டம், வெஞ்சாமரம், மற்றும் கழுத்தணிகளை உருவாக்குகிறார்கள். ஆலய விழாக்களுக்கு நூற்று ஐம்பது யானைகளை ஆபரணங்களால் அலங்கரிக்கின்றனர். திருச்சூர் பூரம், நென்மாரா வல்லங்கி வேலா ஆகியவை கேரளாவில் புகழ்பெற்ற சில பண்டிகைகளாகும், இதில் அலங்கரிக்கப்பட்ட யானைகள் ஊர்வலத்திற்கு பயன்படுத்தப்படுகின்றன. முக்கிய சாமரம் விற்பனையாளர்கள் பரமேக்காவ் தேவோசம், வெங்கிடாத்ரி, மரமிட்டாத்து பாலச்சந்திரன் ஆவர்.
நவம்பர் 2014 இல், இந்திரஜித் என்ற யானை வனப்பகுதிக்கு விடுவிக்கப்பட்ட சம்பவத்தை மாத்ருபூமி அறிவித்தது. யானையின் உரிமையாளர் திரு டி. ஆர். ரகுலால் என்பவர் யானையின் மீது கொண்ட அக்கறை மற்றும் பாசத்தின் காரணமாக இது நடந்தது. வனப்பகுதியில் ஒரு யானை எதிர்கொள்ளும் தொல்லைகளைத் தவிர்ப்பதற்காக, கேரள அரசின் வன-வனவிலங்கு துறைகளால், சுமுகமான மாற்றத்தை உறுதி செய்ய சிறப்பு ஏற்பாடுகளும் செய்யப்பட்டன. இந்த யானைக்கு 15 வயது, மேலும் இது 50 ஆண்டுகள் வாழும் என்று எதிர்பார்க்கப்படுகிறது. கேரளா போன்ற மாநிலத்தில் யானைகளுக்கு மிகப்பெரிய சந்தை மதிப்பு உள்ளது.
ஒவ்வொரு யானைக்கும் மலையாள மொழியில் பாப்பன் என்று அழைக்கப்படும் மூன்று யானைப் பாகன்கள் உள்ளனர். யானையை சிறிய கற்கள் மற்றும் தேங்காய்களின் நார்கள் ஆகியவற்றைக் கொண்டு உடலைத் தேய்த்து குளிக்க வைப்பதும், பாகன்களின் மிக முக்கியமான கடமையாகும் மழைக்காலத்தில், யானைகள் ஆயுர்வேத புத்துணர்ச்சி சிகிச்சைகளுக்கு உட்படுகின்றன. இதில் மூலிகைகள் சாறுகள் கொண்ட தண்ணீர் போன்றவை அடங்கும். இது மலையாள மொழியில் "சுக சிகிச்சா" என்று அழைக்கப்படுகிறது. மாவுத்தன் என்று சமஸ்கிருத மொழியில் அழைக்கப்படும் பாகன்களை மூன்று வகைகளாக வகைப்படுத்தலாம்
கேரளாவில் சிறை மீட்கப்பட்ட குறிப்பிடத்தக்க யானைகளில் செங்கல்லூர் தாட்சாயணி, பம்படி இராசன், தெச்சிக்கோட்டுகாவு ராமச்சந்திரன், சிரக்கல் காளிதாசன், திரிக்கடவூர் சிவராஜு, கொங்காடு குட்டிசங்கரன், பரமேக்காவு பரமேஸ்வரன் , திருவம்பாடி சந்திரசேகரன் புதுப்பிள்ளி கேசவன், மங்கலம்குன்னு கர்ணன், கந்தம்புல்லி பாலநாராயணன் மற்றும் குருவாயூர் கேசவன் , கோட்டூர் சோமன் போன்றவை அடங்கும்.
கேரளாவின் பல முக்கிய கோயில்களில் யானைகள் இடம்பெறுகின்றன. அவற்றில் பல யானைகள் பக்தர்களால் தானம் செய்யப்பட்டவையாகும். 60க்கும் மேற்பட்ட யானைகளைக் கொண்ட புகழ்பெற்ற குருவாயூர் கோயிலில் யானைகள் சடங்கு வழிபாட்டின் முக்கிய பகுதியாகும். உலகின் ஒரே யானை அரண்மனை, குருவாயூர் கோயிலிலிருந்து 3 கி.மீ தொலைவில் உள்ள புன்னத்தூர் கோட்டை ஆகும். இது கோயிலின் யானைகளை வைக்க கட்டப்பட்டுள்ளது. குருவாயூர் கேசவன் என்ற பிரபல யானை இந்த கோவிலைச் சேர்ந்தது.
கேரளாவின் உள்ளூர் புராணங்களில் பல யானைகள் இடம்பெற்றுள்ளன. கொட்டாரத்தில் சங்குண்ணி எட்டு தொகுதிகளில் எழுதப்பட்ட ஐதீகமாலா என்ற நூலில் ஒவ்வொரு தொகுதியும் ஒரு பிரபலமான யானையைப் பற்றிய கதை அல்லது புராணக்கதையுடன் முடிவடைகிறது. .
மூன்று முண்ணனி கதாபாத்திரங்களுக்கு மட்டும் சுமார் 300 உடைகள் வடிவமைக்கப்பட்டன. ஆடைகளை நெசவு செய்ய உண்மையான ஜரி மற்றும் தங்க கம்பிகள் பயன்படுத்தப்பட்டன. காஷிபாயின் படங்கள் எதுவும் இல்லாததால், ராஜா ரவி வர்மாவின் ஓவியங்கள் அவரது தோற்றத்தையும் ஆடைகளையும் வடிவமைப்பதற்கான குறிப்பாக பயன்படுத்தப்பட்டன. ராஜா ரவி வர்மா ஓவியங்களிலிருந்து ஈர்க்கப்பட்ட சோப்ராவுக்காக மஞ்சள், சூடான இளஞ்சிவப்பு, மரகத பச்சை மற்றும் ஊதா போன்ற பிரகாசமான வண்ணங்களைக் கொண்ட ஒன்பது கெஜம் புடவைகளை மோடி வடிவமைத்துள்ளார். தனிப்பயனாக்கப்பட்ட ஒன்பது கெஜம் புடவைகள் மகேஷ்வர், சந்தர் மற்றும் வாரணாசியைச் சேர்ந்த கைவினைஞர்களால் நெசவு செய்யப்பட்டன; சோப்ரா திரையில் பெரிதாகத் தோன்றுவதைத் தவிர்ப்பதற்காக அவை வழக்கத்தை விட சற்று இலகுவாக செய்யப்பட்டன. புடவைகளை தயாரிப்பதற்காக, அந்தக் காலத்தில் அணிந்திருந்த பட்டு, மஸ்லின், கதர் மற்றும் சந்தேரி போன்ற துணிகள் வடிவமைக்கப்பட்டன. சோப்ரா நடித்த ஒரு பாடல் காட்சிக்கு, ஒரே புடவையின் ஆறு தொகுப்புகளை மோடி உருவாக்கியுள்ளார்.
படத்தின் ஆடைகளை அஞ்சு மோடி மற்றும் மாக்சிமா பாசு வடிவமைத்துள்ளனர். மோடி மூன்று முன்னணி கதாபாத்திரங்களுக்கான ஆடைகளையும், பாசு துணை நடிகர்களுக்காகவும் வடிவமைத்தார். துணை நடிகர்கள் மற்றும் போர் துணை நடிகர்களுக்கு ஆடைகளை முறையே அஜய் மற்றும் சந்திரகாந்த் செய்தனர். 18 ஆம் நூற்றாண்டின் உடைகள் மற்றும் ஆடம்பரங்களை பிரதிபலிக்கும் கதாபாத்திரங்கள், அவர்களின் உணர்ச்சிகள் மற்றும் ஆளுமைகளைப் புரிந்துகொள்ள உதவும் வகையில் பன்சாலி வடிவமைப்பாளர்களுடன் விரிவான திரைக்கதை-வாசிப்பு அமர்வுகளைக் கொண்டிருந்தார். சௌமகல்லா அரண்மனை, சத்ரபதி சிவாஜி மகாராஜ் வாஸ்து சங்கராலயா, சலார் ஜங் அருங்காடியகம் மற்றும் அஜந்தா - எல்லோரா குகைகள் போன்ற பல பழங்கால நினைவுச்சின்னங்களை பார்வையிட்டு பாசு தனது ஆராய்ச்சியைத் தொடங்கினார், இது பண்டைய மகாராஷ்டிர கலாச்சாரத்தின் சில கண்ணோட்டங்களைக் கொடுத்தது. அவர் இந்தூர், சந்தேரி, பைத்தான் மற்றும் மஹேஷ்வர் போன்ற நகரங்களுக்கு ஆடை மற்றும் ஜவுளி வரலாற்றில் பற்றி மேலும் அறிவு சேகரிக்க சென்றார்.
படத்தில் விலையுயர்ந்த மற்றும் உண்மையான நகைகள் பயன்படுத்தப்பட்டன. வடிவமைப்பாளர்கள் ஒவ்வொரு கதாபாத்திரத்திற்கும் நகைகளை உருவாக்கினர். அவர்கள் சமரசம் செய்ய விரும்பவில்லை என்று மோடி கூறினார், எனவே கதாபாத்திரங்களுக்கு தேவையான அரச தோற்றத்தை கொடுக்க உண்மையான பாஸ்ரா முத்துக்கள், பழங்கால கற்கள் மற்றும் வெட்டப்படாத வைரங்கள் போன்ற சிறந்த பொருட்கள் பயன்படுத்தப்பட்டன. பாரம்பரிய மராத்தி பாணி நகைகள் காஷிபாய் பாணியில் பயன்படுத்தப்பட்டன, அதே நேரத்தில் மஸ்தானி நிஜாமி மற்றும் போல்கி நகைகள் பயன்படுத்தப்பட்டன. புனேவைச் சேர்ந்த பி.என்.காட்கில் மற்றும் டெல்லியைச் சேர்ந்த ஸ்ரீ ஹரி ஜுவல்லர்ஸ் உட்பட பல இந்திய நகை வடிவமைப்பாளர்கள் பணியமர்த்தப்பட்டனர். ஆடை மற்றும் தயாரிப்பு வடிவமைப்பாளர்கள் அருங்காட்சியகங்கள், கலைக்கூடங்கள், வரலாற்று புத்தகங்கள், ஓவியங்கள், அரண்மனைகள், கோயில்கள் மற்றும் கோட்டைகளிலும் பண்டைய மராத்தா பேரரசின் ஜவுளி, வண்ணத் தட்டுகள் மற்றும் கலைப்படைப்புகளைப் பற்றி ஆய்வு செய்தனர்.